
专砖讘"讗

 讻讚讬 砖诇讗 讬诇讻讜 砖诇砖讛 讬诪讬诐 讘诇讗 转讜专讛. 讜讗诐 转讗诪专 诪讗讬 砖谞讗 砖转拽谞讜 砖谞讬 讜讞诪讬砖讬 讬转拽谞讜 砖诇讬砖讬 讜讞诪讬砖讬. 讬"诇 诪砖讜诐 砖讗诪专讜 讘诪讚专砖 (注讬' 转讜住' 讘讙诇讬讜谉) 讚讘诇讜讞讜转 砖谞讬讜转 注诇讛 诪砖讛 专讘讬谞讜 讘讞诪讬砖讬 讜讬专讚 讘砖谞讬 讜谞转专爪讛 诇讜 讛诪拽讜诐 讜诇驻讬讻讱 谞讛讙讜 诇讛转转注谞讜转 砖谞讬 讜讞诪讬砖讬 砖讛讜讗 注转 专爪讜谉 讜住诇讬讞讛.





讜讚谞讬谉 讘砖谞讬 讜讘讞诪讬砖讬. 讜讗讬讻讗 诇诪讬讚拽, 拽讜讚诐 转拽谞转 注讝专讗 讛讬讜 讘转讬 讚讬谞讬谉 拽讘讜注讬谉 讘讻诇 讬讜诐 讜讻诪讜 砖讗诪专讜 讘专讬砖 驻专拽 拽诪讗 讚讻转讜讘讜转 (讙, 讗), 讜讻讬 讘讗 注讝专讗 诇诪注讟. 讜讘转讜住驻讜转 转专爪讜 讚诪注讬拽专讗 诇讗 讛讜讜 讘转讬 讚讬谞讬谉 拽讘讜注讬谉 讘讻诇 讬讜诐 讗诇讗 讘注讬专 讗讞转 讜讛讜讗 转讬拽谉 砖谞讬 讜讞诪讬砖讬 讘讻诇 注讬专 讜注讬专 讜砖诪讗 转讬拽谉 讗祝 讘讞讜抓 诇讗专抓. 讜讗讬 谞诪讬 讚讘专 转讜专讛 诇诪谞讜转 砖讜驻讟讬诐 讘讻诇 注讬专 讜注讬专 (住谞讛讚专讬谉 讟讝, 讘) 讗讘诇 诇讗 讛讬讜 拽讜讘注讬谉 诪拽讜诐 讘讻诇 诪拽讜诐 讜诪拽讜诐 讘讻诇 讬讜诐 讗诇讗 诇注转讬诐 讜讛讜讗 转讬拽谉 砖讬讛讬讜 讬讜砖讘讬谉 讜讚谞讬谉 讘砖谞讬 讜讘讞诪讬砖讬 讘讻诇 诪拽讜诐 讜诪拽讜诐 诪砖讜诐 讛谞讻谞住讬谉 诪谉 讛讻驻专讬诐 诇拽专讬讗转 讛转讜专讛.





讜砖转讛讗 讗砖讛 讞讜驻驻转 讜讟讜讘诇转. 讻转讘转讬讛 讘驻专拽 讘转专讗 讚谞讚讛 (住讜, 讘).





讛诪讗讬专讬

诇注谞讬谉 讘讻讜专讬诐 讗诪专讛 转讜专讛 讘讻讜专讬 讗讚诪转讱 注讚 砖讬讛讜 讻诇 讛讙讚讜诇讬谉 砖讘讗讚诪转讱 讜诪"诪 讻诇 砖讛讗讬诇谉 讻诇讜 讘讗讚诪转讜 讜讗注"驻 砖讛讜讗 住诪讜讱 诇诪爪专 讞讘专讜 讗讜 谞讜讟讛 诇砖讚讛 讞讘专讜 诪讘讬讗 讜拽讜专讗 讜讗注"驻 砖讛讬讛 讞讬讬讘 诇讛专讞讬拽 砖注诇 诪谞转 讻谉 讛谞讞讬诇 讬讛讜砖注 讗转 讛讗专抓:



注砖专 转拽谞讜转 转拽谉 注讝专讗 诇讬砖专讗诇 讛专讗砖讜谞讛 砖讬讛讜 拽讜专讬谉 讘砖讘转 讘诪谞讞讛 讘住驻专 转讜专讛 诪驻谞讬 讬讜砖讘讬 拽专谞讜转 砖讛砖讘转 讗讞专 讗讻讬诇讛 讜砖讬谞讛 讝诪谉 讬砖讬讘转 拽专谞讜转 讛讜讗 诇驻讞讜转讬诐 讜诇讛诪讜谉 诪爪讚 砖讗讬谉 诪诇讗讻讛 讘砖讘转 讜转拽谉 砖讘讗讜转讛 砖注讛 讬转拽讘爪讜 讻诇诐 讜讬砖诪注讜 讚讘专 转讜专讛:



讛砖谞讬转 砖讬讛讜 拽讜专讬谉 讘砖谞讬 讜讘讞诪讬砖讬 讘转讜专讛 讜讗注"驻 砖讻讘专 谞转拽谉 讚讘专 讝讛 诪讬诪讜转 诪砖讛 专讘讬谞讜 讻诪讜 砖讚专砖讜 讝"诇 讜讬诇讻讜 砖诇砖转 讬诪讬诐 讘诪讚讘专 讜诇讗 诪爪讗讜 诪讬诐 讗讬谉 诪讬诐 讗诇讗 转讜专讛 讻讬讜谉 砖讛诇讻讜 砖诇砖讛 讬诪讬诐 谞诇讗讜 注诪讚讜 谞讘讬讗讬诐 砖讘讬谞讬讛诐 讜转拽谞讜 诇讛诐 砖讬讛讬讜 拽讜专讬谉 讘砖讘转 讜讘砖谞讬 讜讘讞诪讬砖讬 砖诇讗 讬注诪讚讜 砖诇砖讛 讬诪讬诐 讘诇讗 转讜专讛 诪"诪 讛诐 转拽谞讜 拽专讬讗转 讛转讜专讛 讗诇讗 砖讚讬 讛讬讛 诇讛诐 讘拽讜专讗 讗讞讚 砖诇砖讛 驻住讜拽讬诐 讗讜 讘砖诇砖讛 拽讜专讬谉 诇砖诇砖讛 驻住讜拽讬诐 驻住讜拽 诇讻诇 讗讞讚 讜讗讞讚 讜注讝专讗 转拽谉 砖诇砖讛 拽讜专讬谉 讻谞讙讚 讻讛谞讬诐 诇讜讬讬诐 讜讬砖专讗诇 讜注砖专讛 驻住讜拽讬诐 讻谞讙讚 注砖专讛 讘讟诇谞讬谉:



讛砖诇讬砖讬转 讛讜讗 砖讬讛讜 讚谞讬谉 讘砖谞讬 讜讘讞诪讬砖讬 专"诇 砖讬讛讜 讘转讬 讚讬谞讬谉 拽讘讜注讬诐 讘砖谞讬 讜讘讞诪讬砖讬 讜驻专砖讜 讘诪住讻转 讻转讜讘讜转 砖拽讜讚诐 注讝专讗 讛讬讜 讘转讬 讚讬谞讬谉 拽讘讜注讬诐 讘讻诇 讬讜诐 讜讛讜讗 转拽谉 砖诇讗 讬讛讜 拽讘讜注讬诐 讘讻诇 讬讜诐 砖诇讗 讬转讘讟诇讜 诪诪诇讗讻转谉 讻诇 讬诪讜转 讛砖讘讜注 讗诇讗 诪转讜讱 砖诪转拽讘爪讬诐 讘砖谞讬 讜讘讞诪讬砖讬 诇砖诪讜注 讚讘专讬 转讜专讛 讬讛讜 诪讜爪讗讬诐 诇砖诐 讘转讬 讚讬谞讬谉 拽讘讜注讬诐 讜讬爪讗讜 诪讘讬转 讛讻谞住转 诇讘讬转 讚讬谉:



讛专讘讬注讬转 讛讜讗 砖讬讛讜 诪讻讘住讬谉 讘讞诪讬砖讬 讘砖讘转 诇讻讘讜讚 砖讘转 讜诇讗 讬诪转讬谞讜 注讚 注专讘 砖讘转 诪驻谞讬 砖讬谞讬讞讜 注专讘 砖讘转 讻诇讜 诇爪专讻讬 讛讻谞转 砖讘转:



讛讞诪讬砖讬转 讛讜讗 砖讬讛讜 讗讜讻诇讬诐 砖讜诐 讘注专讘 砖讘转 讻诇讜诪专 砖诇讗 讬讛讗 诇讛诐 讻诇 讛砖讘讜注 诪讞砖讘讛 讜讛砖转讚诇讜转 讘注谞讬谉 注讜谞讛 讗诇讗 讘注专讘 砖讘转 讻讚讬 砖讬讛讜 砖讗专 讛诇讬诇讜转 驻讜谞讬诐 诪讻诇 注住拽讬讛诐 讜注讜住拽讬诐 讘转讜专讛 讜讛讜讗 砖讗诪专讜 讗砖专 驻专讬讜 讬转谉 讘注转讜 讝讛 讛诪砖诪砖 诪讟转讜 诪注专讘 砖讘转 诇注专讘 砖讘转 讜讛讬讗 讛谞拽专讗转 注讜谞讛 砖诇 转诇诪讬讚讬 讞讻诪讬诐 讬砖 诪驻专砖讬诐 注专讘 砖讘转 诇注谞讬谉 讝讛 讗专讘注讛 诇讬诇讜转 诇讬诇 专讘讬注讬 讜诇讬诇 讞诪砖讬 讜诇讬诇 砖砖讬 讜诇讬诇 砖讘转 砖讻诇 砖诪转讞诇转 诇讬诇 专讘讬注讬 讜讗讬诇讱 谞拽专讗 注专讘 砖讘转 讜诪诪讜爪讗讬 砖讘转 讜讗讬诇讱 砖讛讜讗 诇讬诇 讬讜诐 专讗砖讜谉 讜诇讬诇 砖谞讬 讜诇讬诇 砖诇讬砖讬 谞拽专讗 诪讜爪讗讬 砖讘转 讜驻专砖讜 讛讟注诐 砖讛诪砖诪砖 诪讟转讜 讘砖诇砖讛 诇讬诇讜转 砖诇 诪讜爪讗讬 砖讘转 讗驻砖专 诇驻讬 讞砖讘讜谉 讝诪谞讛 砖转诇讚 讘砖讘转 讜讬讘讗 诇讬讚讬 讞诇讜诇 砖讘转 砖讻诇 讛讬讜诇讚转 诇转砖注讛 讗讬谞讛 讬讜诇讚转 注讚 砖讬诪诇讗讜 讬诪讬讛 讜讗讬谉 转砖注讛 讞讚砖讬诐 诪诇讗讬诐 讗诇讗 诇专注"讗 讗诐 谞拽诇讟 讛讝专注 讘专讗砖讜谉 讗讜 诇专注"讘 讗诐 谞拽诇讟 讛讝专注 讘砖谞讬 讗讜 诇专注"讙 讗诐 谞拽诇讟 讘砖诇讬砖讬 讜讻诇 砖诇讗 拽诇讟讛 讘砖诇砖讛 讬诪讬诐 讗讬谞讛 拽讜诇讟转 注讜讚 砖讻讘专 谞驻住讚 讜讘讟诇 讻讞讜 讜转砖注讛 讞讚砖讬诐 砖诇诪讬诐 讗转讛 诪讜爪讗 讘讛诐 讚' 讬诪讬诐 注诇 砖讘讜注讜转 讜谞诪爪讗 砖讛讬讗 讬讜诇讚转 讘讬讜诐 砖讛讜讗 专讘讬注讬 讗讞专 拽诇讬讟转 讛讝专注 诪注转讛 讗诐 砖诪砖 讘诪讜爪讗讬 砖讘转 砖诪讗 诇讗 转拽诇讜讟 注讚 讬讜诐 砖诇讬砖讬 讜讬讘讗 讝诪谉 讛诇讬讚讛 讘讬讜诐 讛砖讘转 讗诐 砖诪砖 讘诇讬诇 砖谞讬 砖诪讗 转拽诇讜讟 讘讬讜诐 砖谞讬 诇讘讬讗讛 砖讛讜讗 讬讜诐 砖诇讬砖讬 讜讗诐 砖诪砖 讘诇讬诇 砖诇讬砖讬 砖诪讗 转拽诇讜讟 讘讜 讘讬讜诐 讜谞诪爪讗 砖讗驻砖专 讘讻诇诐 诇讛讬讜转 讝诪谉 讛诇讬讚讛 谞讙诪专 讘砖讘转 讜诇砖讗专 讛诇讬诇讜转 讗讬谉 讻讗谉 讝诪谉 诇讬讚讛 讘砖讘转 讻诪讜 砖讬爪讗 诇讱 诪谉 讛讞砖讘讜谉 讜讚讘专讬诐 讗诇讜 讚讘专讬诐 转驻诇讬诐 讛诐 讜注讬拽专 讛讚讘专讬诐 讻诪讜 砖讻转讘谞讜 砖讗讬谉 注讬拽专 讛讻讜谞讛 讘讗诇讜 讗诇讗 诇转讜专讛:

讝讛 讛诪砖诪砖 诪讟转讜 诪注专讘 砖讘转 诇注专讘 砖讘转. 驻讬专讜砖 砖诇讗 讬讛讗 诇讛诐 讻诇 讛砖讘讜注 诪讞砖讘讛 讜讛砖转讚诇讜转 讘注谞讬谉 注讜谞讛 讗诇讗 讘注专讘 砖讘转 讻讚讬 砖讬讛讬讜 砖讗专 讛诇讬诇讜转 驻讜谞讬诐 诪讻诇 注住拽讬讛诐 讜注讜住拽讬诐 讘转讜专讛. 讬砖 诪驻专砖讬诐 注专讘 砖讘转 诇注谞讬谉 讝讛 讗专讘注讛 诇讬诇讜转 诇讬诇 讚' 讜诇讬诇 讛' 诇讬诇 讜' 讜诇讬诇 砖讘转 砖讻诇 砖诪砖诪砖 诪诇讬诇 讚' 讜讗讬诇讱 谞拽专讗 注专讘 砖讘转 讜诪诪讜爪讗讬 砖讘转 讜讗讬诇讱 砖讛讜讗 讬讜诐 讗' 讜诇讬诇 讘' 讜诇讬诇 讙' 谞拽专讗 诪讜爪讗讬 砖讘转. 讜驻讬专砖讜 讛讟注诐 砖讛诪砖诪砖 诪讟转讜 讘讙' 诇讬诇讜转 砖诇 诪讜爪讗讬 砖讘转 讗驻砖专 诇驻讬 讞砖讘讜谉 讝诪谞讛 砖转诇讚 讘砖讘转 讜讬讘讗 诇讬讚讬 讞讬诇讜诇 砖讘转 砖讻诇 讛讬讜诇讚讜转 诇转砖注讛 讗讬谞讛 讬讜诇讚转 注讚 砖讬诪诇讗讜 讬诪讬讛 讜讗讬谉 转砖注讛 讞讚砖讬诐 诪诇讗讬诐 讗诇讗 诇专注"讗 讗诐 谞拽诇讟 讛讝专注 讘专讗砖讜谉 讗讜 诇专注"讘 讗诐 谞拽诇讟 讛讝专注 讘砖谞讬 讗讜 诇专注"讙 讗诐 谞拽诇讟 讘砖诇讬砖讬 讜讻诇 砖诇讗 拽诇讟讛 讘砖诇砖讛 讬诪讬诐 讗讬谞讛 拽讜诇讟转 注讜讚 砖讻讘专 谞驻住讚 讛讝专注 讜讘讟诇 讻讞讜 讜转砖注讛 讞讚砖讬诐 砖诇诪讬诐 讗转讛 诪讜爪讗 讘讛诐 讚' 讬诪讬诐 注诇 砖讘讜注讜转 讜谞诪爪讗 砖讛讬讗 讬讜诇讚转 讘讬讜诐 砖讛讜讗 讚' 讗讞专 拽诇讬讟转 讛讝专注 诪注转讛 讗诐 砖诪砖 讘诪讜爪讗讬 砖讘转 砖诪讗 诇讗 讬拽诇讜讟 注讚 讬讜诐 砖诇讬砖讬 讜讬讘讗 讝诪谉 讛诇讬讚讛 讘讬讜诐 讛砖讘转 讗诐 砖讬诪砖 讘诇讬诇 砖谞讬 砖诪讗 转拽诇讜讟 讘讬讜诐 砖谞讬 诇讘讬讗讛 砖讛讜讗 讬讜诐 砖诇讬砖讬 讜讗诐 砖讬诪砖 讘诇讬诇 砖诇讬砖讬 砖诪讗 转拽诇讜讟 讘讜 讘讬讜诐 讜谞诪爪讗 砖讗驻砖专 讘讻讜诇诐 诇讛讬讜转 讝诪谉 讛诇讬讚讛 谞讙诪专 讘砖讘转 讜诇砖讗专 讛诇讬诇讜转 讗讬谉 讻讗谉 讝诪谉 讛诇讬讚讛 讘砖讘转 讻诪讜 砖讬爪讗 诇讱 诪谉 讛讞砖讘讜谉 讜讚讘专讬诐 讗诇讛 讟驻诇讬诐 讛诐. 讜注讬拽专 讛讚讘专讬诐 讻诪讜 砖讻转讘谞讜 砖讗讬谉 注讬拽专 讛讻讜讜谞讛 讘讗诇讜 讗诇讗 诇转讜专讛. 讛专讘 讛诪讗讬专讬 讝"诇.
砖转讛讗 讗砖讛 诪砖讻诪转 讜讗讜驻讛 讘讗讬讝讛 讬讜诐 砖转讗驻讛 讘讻讚讬 砖讘讝诪谉 砖讬讘讗讜 注谞讬讬诐 诇驻转讞 诇讗 讬讛讬讜 谞讚讞讬诐 诪爪讚 砖讗讬谉 讛驻转 讗驻讜讬讛 讜讛专讬 讝讛 驻专讜住 讘讜诇讬 讜讘讜讟讬 转拽谞讛 诇注谞讬讬诐 砖诇讗 讬爪讟专讻讜 诇讟专讜讞 讜诇讞讝讜专 讜转拽谞讛 诇讘注诇讬 讘转讬诐 砖诇讗 讬讞砖讚讜. 讛专讘 讛诪讗讬专讬 讝"诇.
讜讛"专 讬讛讜谞转谉 讝"诇 讻转讘 讜讝"诇 讜砖转讛讗 讗砖讛 诪砖讻诪转 讜讗讜驻讛. 讬砖 诪驻专砖讬诐 讘讻诇 讬讜诐 讻讚讬 砖转讛讗 驻转 诪爪讜讬讛 诇注谞讬讬诐 讛诪讞讝专讬诐 注诇 讛驻转讞讬诐. 讜讬砖 诪驻专砖讬诐 诪砖讻诪转 讜讗讜驻讛 讘讬讜诐 砖砖讬 讘砖讘转 诇讻诇 讬诪讜转 讛砖讘讜注 讻讚讬 砖转讛讗 驻转 诪爪讜讬讛 诇注谞讬讬诐 诇讻诇 讬诪讬 讛砖讘讜注 讜拽"讜 诇讛讚讬讜讟 诪诇讞诐 讛驻谞讬诐 砖讛讬讜 谞讗讻诇讬诐 诇砖诪讜谞讛 讬诪讬诐. 注"讻.


住讬谞专 砖专讙讬诇讜转 谞砖讬诐 诇讞讙专讜 注诇 诪转谞讬讛诐 讘住诪讜讱 诇讜住转谉 诪驻谞讬 砖诇讗 讬转诇讻诇讻讜 讘讙讚讬讛谉 讘讜住转 讜诪讙讬注 注讚 诇拽专拽注. 讙讗讜谉 讝"诇.
讗讘诇 讛专讘 讛诪讗讬专讬 讝"诇 驻讬专砖 讜讝"诇 砖转讛讗 讗砖讛 讞讜讙专转 讘住讬谞专 讘砖注讛 砖注讜砖讛 诪诇讗讻转讛 砖讗诐 诇讗 讻谉 砖诪讗 转讞讜住 注诇 讘讙讚讬讛 讜转讞砖讜祝 砖讜诇讬讛 讜讛讚讘专 诪讙讜谞讛. 注"讻.


讜诪讗讬 谞讬讛讜 砖注专 讗诇诪讗 诪讚拽转谞讬 讚砖注专 讟注讜谉 讟讘讬诇讛 讗诇诪讗 讚爪专讬讻讛 诇讛讬讜转 讞讜驻驻转 讻讬 讛讬讻讬 讚转讛讜讬 诇讛讜 讟讘讬诇讛 诪注诇讬讗. 讙讗讜谉 讝"诇.





诪讛专砖"讗 - 讞讬讚讜砖讬 讛诇讻讜转

讘讚"讛 讻讚讬 砖诇讗 讬诇讬谞讜 讻讜' 讜谞诪爪讗 讬讜诐 注诇讬讬讛 砖诇 诪' 讗讞专讜谞讬诐 讘讗' 讘讗诇讜诇 诇讗 讬讘讗 讘讛' 讻讜' 讗诐 诇讗 谞讗诪专 讚注讘专讜讛 诇讗诇讜诇 注讻"诇 讚讗诐 谞讗诪专 讚注讘专讜讛 诇讗诇讜诇 谞讬讞讗 诇讻"注 诪讬讛转 讚讛讜讬 讬专讬讚讛 讘讬讜讛"讻 讗讘诇 拽砖讛 诇诪讛 诇讗 谞讗诪专 谞诪讬 诇驻讬 诪讚专砖 转谞讞讜诪讗 讚讘讬讜诐 诇' 讘讗讘 砖讬专讚 讘讜 讘讬讜诐 注诇讛 讚讻讛"讙 讻转讘讜 诇注讬诇 诇专讘谞谉 讚讛砖转讗 谞诪讬 诇讻"注 讛讜讬 讬专讬讚讛 讘讬讜讛"讻 讜谞讬讞讗 谞诪讬 诇专' 讬讜住讬 讚讬讘讗 讛注诇讬讬讛 讘讬讜诐 讛' 讜讛讬专讬讚讛 讘讬讜诐 讘' 讜讬砖 诇讬讬砖讘 讜讚讜"拽:





诪讛专砖"讗 - 讞讬讚讜砖讬 讗讙讚讜转

讜讬诇讻讜 讙' 讬诪讬诐 讻讜' 讗讬谉 诪讬诐 讗诇讗 转讜专讛 讻讜' 讚专砖讬谞谉 诇讬讛 诪砖讜诐 讚诪讛 注谞讬谉 砖诐 砖诐 诇讜 讞拽 讜讙讜' 讜讬讗诪专 讗诐 砖诪讜注 讜讙讜' 诇注谞讬谉 砖讛诇讻讜 讙' 讬诪讬诐 讜诇讗 诪爪讗讜 诪讬诐 讜注"讻 讚专砖讜 砖讛诇讻讜 讙' 讬诪讬诐 讘诇讗 转讜专讛 讜谞转讞讝拽 诇讛诐 讘讬讟讜诇 讛转讜专讛 讜讛讬讜 谞诇讗讬谉 诇砖转讜转 诪讬 讛转讜专讛 讻讬 讛讬讜 诪专讬诐 诇讛诐 讻谞讗诪专 讗诐 转注讝讘谞讬 讬讜诐 讜讻讜' 注讚 砖讛讜专讛 诇讛诐 讛' 注抓 讜讙讜' 砖讛转讜专讛 讛讬讗 注抓 讞讬讬诐 诇诪讞讝讬拽讬诐 讘讛 讜讛讞讝拽讛 讛讜讗 讘讻诇 讚讘专 讘讙' 驻注诪讬诐 讜注"讻 讘讛驻讱 讝讛 拽讗诪专 砖诇讗 讬转讞讝拽 诇讛谉 讞讝拽转 诇讬谞讛 讙' 讬诪讬诐 讘诇讗 转讜专讛 讜讘讝讛 讬诪转拽讜 诇讛谉 诪讬 讛转讜专讛 讜讬讗诪专 讗诐 砖诪讜注 转砖诪注 讜讙讜' 讻诪"砖 讗诐 砖诪注转 讘讬砖谉 转砖诪注 讘讞讚砖 讚讛讬讬谞讜 讜讗诐 砖诪注转 讘砖讘转 砖讞专讬转 讘驻专砖讛 讛讬砖谞讛 转砖诪注 讘诪谞讞讛 讘驻' 讞讚砖讛 讜讗诐 砖诪注转 讻讜' 讘诪谞讞讛 讘砖讘转 转砖诪注 注讜讚 讘讘' 讜讛' 讜拽"诇:





讞讻诪转 砖诇诪讛

讙诪' 讗' 讗讬诇谉 讛谞讜讟讛 ?诇转讜讱 砖讚讛 讞讘讬专讜 讗讜 讛住诪讜讱 诇诪讬爪专 诪讘讬讗 讜拽讜专讗 讻讜' 讻爪"诇 讜谞"讘 讻谉 讗讬转讗 讘讛讚讬讗 讘专诪讘"诐:


转讜住' 讘讚"讛 讜讚谞讬谉 讻讜' 讜讗诪专 专"转 谞诪讞拽 讜谞"讘 讘讟注讜转 讛讜讗 讜爪"诇 讜驻讬' 专"讬 驻专拽 拽诪讗 讚讻转讜讘讜转:





专砖"砖

讙诪专讗 注砖专讛 转拽谞讜转 转拽谉 注讝专讗 讻讜'. 拽"诇 诪讚讜注 诇讗 讞砖讬讘 讛讗 讚讛转拽讬谉 砖讬讛讬讜 讗讜诪专讬诐 诪谉 讛注讜诇诐 讜注讛"注 讚驻专拽 讛专讜讗讛 讘诪砖谞讛 注"砖 讘驻专砖"讬. 讜拽"拽 讚讛专讬 讻讘专 诪爪讗谞讜 谞讜住讞 讝讛 讚诪讛"注 讜注讛"注 讘讛讜讚讬讜转 讚讜讚 (讚"讛 讗 讟讝 诇讜) 讜注讜讚 诪砖诪注 砖诐 讚讙诐 讛讗 砖讬讛讗 讗讚诐 砖讜讗诇 讗"砖 讞讘讬专讜 讘砖诐 讛讜讗 讛转拽讬谉. 讜注讬' 转讜住' (讘"讘 专"讚 讻讘) 讜讘专诪讘"诐 驻讬"讚 诪讛诇' 转驻诇讛 讛"讜 讜讘讻"诪 讜诪讛讗 讚砖诇讛讬 诪讙讬诇讛 专砖讘讗"讗 注讝专讗 转拽谉 讻讜' 诇"拽 讚讗"诇 讬讞讬讚讗讛 讛讬讗:



转讚"讛 讻讚讬 讜讗注"驻 砖注诇讛 讘讛砖讻诪讛 讻讚讻转讬讘 讜注诇讬转 讘讘讜拽专 砖讚讜诪讛 砖讻讛"注 讛讬讛 讘讘讜拽专 讻讜'. 注讬' (砖讘转 驻讜) 诪砖讛 讘讛砖讻诪讛 注诇讛 讻讜' 讚讻转讬讘 讜讬砖讻诐 诪砖讛 讻讜' 讜驻专砖"讬 讻诇 注诇讬讜转讬讜 讻讜' 讜爪"注. 讜注讜讚 拽砖讛 讚诇讞谞诐 谞拽讟讬 讛讻讗 砖讚讜诪讛 讻讜' 讚讛讗 讛谞讬 拽专讗讬 讻转讬讘讬 注诇 注诇讬讬转讜 诇拽讘诇 诇讜讞讜转 讗讞专讜谞讜转 讙讜驻讛:



讘讗"讚 讚转谞讬讗 讘住"注 谞诪爪讗 注讜诇讛 讘讝' 讘住讬讜谉. 讻爪"诇:



讘讗"讚 砖谞讗诪专 讜讬讗诪专 讛' 住诇讞转讬 讻讚讘专讬讱. 注诪砖"讻 讘砖"专 驻谞"讗 讘诪"转 讗讜转 讚:



讘讗"讚 讜讗"转 讘砖诇诪讗 诇专' 讬讜住讬 讚讗诪专 讻讜'. 讻爪"诇:



讘讗"讚 讚诇专讘谞谉 讘讬"讝 讘转诪讜讝 砖专祝 讗转 讛注讙诇 讻讜' 讜讘讜 讘讬讜诐 注诇讛. 爪"注 讚讛讗 讻转讬讘 讘驻专砖讛 讜讬讛讬 诪诪讞专转 讻讜' 讜注转讛 讗注诇讛 讻讜':



讘讗"讚 讜讘讬讜诐 讻"讞 讬专讚 讘讛砖讻诪讛. 谞"诇 讚转讬讘转 讘讛砖讻诪讛 爪"诇 诇讛诇谉 讘讗讜 谞讗诪专 砖讻"讟 讘讗讘 讬专讚 讚讻讬讜谉 讚专"诇 砖讘讜 讘讬讜诐 注诇讛 讙"讻 讜讛注诇讬讛 讛讬转讛 讘讛砖讻诪讛 诇讻"注 讻谞"诇 诇讻谉 讛讜讻专讞讜 诇讜诪专 讚讛讬专讬讚讛 讛讬转讛 讘讛砖讻诪讛 讜讚注 砖讚讘专讬讛诐 讘讚讘讜专 讝讛 讚讜诪讛 砖谞注诇诪讜 诪讛专讗"诐 驻' 注拽讘 讘驻住讜拽 讜讗转谞驻诇 注"砖 讜注讜讚 砖讙讛 砖诐 讘诪讞讻"转 讘讛讘讬讗讜 讛讙诪专讗 讚砖诇讛讬 转注谞讬转 讚转诪讜讝 讚讛讗讬 砖转讗 诪诇讜讬 诪诇讬讜讛 讚砖诐 讗讬讬专讬 讘砖谞讛 砖谞讬讛 讚砖诇讜讞 诪专讙诇讬诐 讜讻讗谉 讗讬讬专讬谞谉 讘砖谞讛 讛讗' 讚讛讬讛 诪砖讛 讘讛专:





讛讙讛讜转 讬注讘"抓

转讜住' 讚"讛 讻讚讬. 讚转谞讬讗 讘住讚专 注讜诇诐. 谞"讘 注"驻 注讜诇诐 讘专讜专:


砖诐 讜讘讻"讟 讘讗讘 讻讜' 诪诇' 讘讗讘 讻讜'. 谞"讘 讻诇 讝讛 讗讬谞讜 讘住状注 砖诇谞讜 讗诇讗 讘讻"讟 注诇讛. 讜注"驻 讛谞"诇:


砖诐 讜谞讗诪专 砖讛讬讛 讗讘 讞住专 讻讜'. 谞状讘 讻讚讬 砖讬讞讜诇 讬状讻 讘砖谞讬. 讗诪谞诐 讗谞讬 讗讜诪专 诪诇讗 讻讚专讻讜 讛讬讛 讜讗讝 讛讚讘专 诪讻讜讜谉 砖注诪讚 讘讗讞专讜谞讛 诪' 讬讜诐 讜诪' 诇讬诇讛 砖诇诪讬诐 讻专讗砖讜谞讛 讻诪砖诪注讜 砖诇 讻转讜讘 谞诪爪讗 讬专讚 讘讬讜讛状讻. 讜讻"讛 讘住"注 讜注诪"砖 讘驻讬' 砖诐 讘住"讚:


砖诐 讜讘讬"讟 注诇讛. 谞"讘 诇讗 谞诪爪讗 讻谉 讗诇讗 讘注砖专讬诐 注诇讛:





讘谉 讬讛讜讬讚注

讚旨讜止专职砖讈值讬 专职砖讈讜旨诪讜止转 讗指诪职专讜旨. 谞专讗讛 诇讬 讘住"讚 拽专讬 诇讞讻诪讬谞讜 讝"诇 讚旨讜止专职砖讈值讬 专职砖讈讜旨诪讜止转 诪驻谞讬 砖注讜住拽讬诐 讜讚讜专砖讬诐 讘砖诇砖 注砖专讛 诪讬讚讜转 砖讛转讜专讛 谞讚专砖转 讘讛诐 讜讻谉 专讘讜讬讬诐 讜诪讬注讜讟讬诐 讘转讬讘讜转 讜讗讜转讬讜转 砖讛诐 诪讜爪讗讬谉 讛诇讻讜转 讙讚讜诇讜转 讘讚专砖讜转 讗诇讜 砖讗讬谉 诇讛诇讻讜转 讗诇讜 讚讘专 诪驻讜专砖 讘转讜专讛 讻讬 讗诐 专讜砖诐 讛谉 注诇 讬讚讬 砖诇砖 注砖专讛 诪讬讚讜转 讛谉 注诇 讬讚讬 专讘讜讬讬诐 讜诪注讜讟讬诐 讘转讬讘讜转 讜讗讜转讬讜转. 诪讛 砖讗讬谉 讻谉 讛拽专讗讬诐 讗讬谉 诪讜讚讬诐 讘讚专砖讜转 砖诇 专讜砖诐 讻讗诇讛 讻讬 讛诐 讻讜驻专讬诐 讘诪住讜专转 砖诪住专 诪砖讛 专讘讬谞讜 注"讛 诇讞讻诪讬 讛讚讜专 讘讚专砖讜转 砖诇 专讜砖诐 讗诇讜 讜诇讻讱 拽专讬 诇讞讻诪讬谞讜 讝"诇 讚讜专砖讬 专砖讜诪讜转.



注指诪职讚讜旨 谞职讘执讬讗执讬诐 砖讈侄讘旨值讬谞值讬讛侄诐 讜职转执拽旨职谞讜旨 诇指讛侄诐. 驻讬专讜砖 谞讘讬讗讬诐 砖注诪讚讜 讗讞专 讚讜专讜 砖诇 诪砖讛 专讘讬谞讜 注"讛 讻讬 讘讚讜专 诪砖讛 专讘讬谞讜 注"讛 诪讬 讬驻转讞 驻讬讜 诇转拽谉 讚讘专 讞讜抓 诪砖讛 专讘讬谞讜 注"讛! 讜讛讜讛 诇讬讛 诇诪讬诪专 注诪讚 诪砖讛 专讘讬谞讜 注"讛 讜转讬拽谉 诇讛诐, 讗讱 讚讜专讜转 砖讗讞专讬讜 讛诪讛 专讗讜 讛讻转讜讘 讛讝讛 讚讻转讬讘 讜址讬值旨诇职讻讜旨 砖职讈诇止砖侄讈转 讬指诪执讬诐 讘址旨诪执旨讚职讘指旨专 讜职诇止讗 诪指爪职讗讜旨 诪指讬执诐 (砖诪讜转 讟讜, 讻讘) 砖谞讚专砖 讗讬谉 诪讬诐 讗诇讗 转讜专讛 诇讻讱 谞转注讜专专讜 诇转拽谉 讚讘专 讝讛 砖讬讛讬讜 拽讜专讬谉 讜讻讜'.
讜诪讛 砖讻转讘讜 讛转讜住驻讜转 诪讗讬 砖谞讗 砖谞讬 讜讞诪讬砖讬? 谞专讗讛 讻讜谞转诐 诇讜诪专 讚注讚讬祝 诇讛砖讜讜转 讛讛驻住拽讜转 诇讛讚讚讬 砖讛讬讛 诇讛诐 诇转拽谉 讻讱 拽讜专讬谉 讘砖讘转 讜诪驻住讬拽讬谉 讘讗讞讚 讘砖讘转 讜讘砖谞讬 讘砖讘转 讜拽讜专讬谉 讘砖诇讬砖讬 讜讘专讘讬注讬 讜诪驻住讬拽讬谉 讞诪讬砖讬 讜砖砖讬 讜讘讝讛 讬砖讜讜 讛讛驻住拽讜转 诇讛讚讚讬 讜讙诐 讛拽专讬讗讛 砖诇 讬诪讜转 讛讞讜诇 转讛讬讛 讘砖谞讬 讬诪讬诐 讘讝讛 讗转 讝讛 讚讜诪讬讗 讚讛驻住拽讜转 砖讛诐 砖谞讬 讬诪讬诐 讘讝讛 讗转 讝讛.
讜谞专讗讛 诇讬 讘住"讚 讛讟注诐 砖专爪讜 诇转拽谉 讛拽专讬讗讛 讘砖谞讬 讜讞诪讬砖讬 讻讬 讛注讚讬诐 砖讬砖 注诇 讬砖专讗诇 注诇 拽讬讜诐 讛转讜专讛 讛诐 砖诪讬诐 讜讗专抓 讚讻转讬讘 讛址注执讬讚止转执讬 讘指讻侄诐 讛址讬旨讜止诐 讗侄转 讛址砖指旨讈诪址讬执诐 讜职讗侄转 讛指讗指专侄抓 (讚讘专讬诐 诇, 讬讟) 讜讘专讬讗转 砖诪讬诐 讜讗专抓 诇讗 谞讙诪专讛 讗诇讗 讘讬讜诐 砖谞讬 砖讘讜 谞讙诪专讛 讘专讬讗转 讛注讚讬诐 讻讚讬 砖讬讛讬讜 讬砖专讗诇 讝讜讻专讬诐 转诪讬讚 讗转 讛注讚讬诐 讛诪注讬讚讬诐 注诇讬讛诐 讘拽讬讜诐 讛转讜专讛.
讜诪讛 砖转拽谞讜 讘讬讜诐 讞诪讬砖讬 讙诐 讻谉 诪驻谞讬 砖讘讜 谞讘专讗讜 讛讚讙讬诐 讗砖专 讗讬谞诐 讬讻讜诇讬诐 诇驻专讜砖 诪谉 讛诪讬诐 专讙注 讗讞讚 讜讻谉 讬砖专讗诇 讗讬谞诐 讬讻讜诇讬诐 诇驻专讜砖 诪谉 讛转讜专讛 讛谞拽专讗转 诪讬诐 讜讻诪讜 砖讗诪专 专讘讬 注拽讬讘讗 讘诪砖诇 砖讗诪专 诇驻驻讜住 讘谉 讬讛讜讚讛 讘讘专讻讜转 (讘专讻讜转 住讗:) 砖讛讜讗 诪砖诇 诇砖讜注诇 砖讗诪专 诇讚讙讬诐 讜讻讜' 注讬讬谉 砖诐. 讜爪专讬讱 砖讬砖专讗诇 讬讝讻专讜 诪爪讘 讛讚讙讬诐 砖谞讘专讗讜 讘讜 讘讬讜诐 转诪讬讚 讘诇讘讘诐 讜讗讝 诇讗 讬讛讬讜 驻讜专砖讬诐 诪谉 讛转讜专讛.
讜谞诪爪讗 讬诪讬诐 砖讗讬谉 讘讛诐 拽专讬讗转 讛转讜专讛 讛诐 讗讜转讬讜转 讚讗讙"讜 专诪讝 讘讬诪讬诐 讗诇讜 讚讗讙讜 诪谉 诪诇讞诪转 讛讬爪专 讛专注 诪驻谞讬 砖讗讬谉 讘讛诐 拽专讬讗转 讛转讜专讛.
讜诪讛 砖讗诪专讜 讻旨职讚值讬 砖讈侄诇旨止讗 讬指诇执讬谞讜旨 砖讈职诇止砖讈指讛 讬指诪执讬诐 讘旨职诇止讗 转旨讜止专指讛 拽驻讚讬 注诇 诪住驻专 砖诇砖讛 讻讬 讛转讜专讛 讛讬讗 转讘诇讬谉 砖诇 讬爪专 讛专注 讜讗讬转讗 讘讙诪专讗 讚住讜讻讛 (住讜讻讛 谞讘:) 讗诪专 专讘讗 讬爪专 讛专注 讘转讞诇讛 拽专讗讜 讛谞讘讬讗 讘砖诐 讛值诇侄讱职 讜讗讞专讬 讝讛 拽专讗讜 讗止专值讞址 (砖诪讜讗诇 讘 讬讘, 讚) 讜诇讘住讜祝 拽专讗讜 讘注诇 讛讘讬转 注讬讬谉 砖诐. 讜诇讻谉 讻讚讬 砖诇讗 讬讛讬讛 讘住讜讙 讘注诇 讛讘讬转 讚讗讝 转讛讬讛 讬爪讬讗转讜 拽砖讛 诇讻讱 转拽谞讜 砖诇讗 讬讛讬讜 砖诇砖讛 讬诪讬诐 讘诇讗 转讜专讛 砖讗诐 讬讛讬讜 砖诇砖讛 讬诪讬诐 讘诇讗 转讜专讛 讛讚讜讞讛 讛讬爪专 讛专注 讬讙讬注 讛讬爪专 讛专注 诇诪讚专讙讛 讛砖诇讬砖讬转 砖讛讬讗 诪讚专讙转 讘注诇 讛讘讬转.
讜讘讝讛 讬讜讘谉 讘住"讚 诪讗诪专 讛讙诪专讗 讘谞讚讛 驻专拽 讘' (谞讚讛 讬讙:) 讻讱 讗讜诪谞讜转讜 砖诇 讬爪专 讛专注 讛讬讜诐 讗诪专 诇讜 注砖讛 讻讱 讜诇诪讞专 讗诪专 诇讜 注砖讛 讻讱 讜诇诪讞专 讗诪专 诇讜 诇讱 讜注讘讜讚 注讘讜讚讛 讝专讛 讜讛讜诇讱 讜注讜讘讚 注讬讬谉 砖诐, 讚谞拽讬讟 讛讞诇讜拽讜转 注诇 讬诪讬诐 讜诇讗 注诇 砖注讜转 讜讘砖诇讬砖讬 讗诪专 '讛讜诇讱 讜注讜讘讚' 讻讬 讘砖诇讬砖讬 谞注砖讛 讛讬爪专 讛专注 讘注诇 讛讘讬转 讜谞转讗讞讝 讘讗讚诐 讛讬讟讘.



诪址讻职谞执讬住 讗址讛植讘指讛 讜旨诪讜止爪执讬讗 讗侄转 讛址拽旨执谞职讗指讛. 驻讬专砖 专砖"讬 讝"诇 诪转讜讱 砖诪砖诪讞 讗转 讛诇讘 诪讻谞讬住 讗讛讘讛. 讜拽砖讗 讗诐 讻谉 讛讬讛 诇讜 诇诪谞讜转 讙诐 讻谉 砖诪讞转 讛诇讘 诇讚讘专 讘驻谞讬 注爪诪讜 讜讬讛讬讜 砖讘注讛? 讜注讜讚 拽砖讗 讘砖诇诪讗 讻诇 讗讜转诐 讚讘专讬诐 砖诪谞讛 转谞讗 拽诪讗 讛诐 讟讘注讬讬诐 讜讘讗讻讬诇转 讛砖讜诐 讜谞诪爪讗讬诐 注诇 讬讚讬 讛砖讜诐 讘讟讘注 讗讱 讛拽谞讗讛 讛讬讗 专讜讞谞讬转 讬爪专讬讬转 诪注砖讛 讬爪专 讜讗讬讱 讗讻讬诇讛 讛讟讘注讬转 砖诇 讛砖讜诐 诪讜爪讬讗讛 讗讜转讛 诪谉 讛讗讚诐 讛讗诐 讬讘专讞 讬爪专 讛专注 诪谉 讛砖讜诐 讜诇讗 讬注诇讛 拽谞讗讛 讘诇讘 讛讗讚诐? 讜注讜讚 讗诐 讬砖 转拽谞讛 诇住诇拽 讛砖谞讗讛 讘讗讻讬诇转 砖讜诐 讛诇讗 讝讗转 讛讬讗 讘谞拽诇! 讜诇诪讛 讗诪专 讛转谞讗 讘讗讘讜转 (诪砖谞讛 讗讘讜转 讚, 讻讗) '讛址拽执旨谞职讗指讛 讜职讛址转址旨讗植讜指讛 讜职讛址讻指旨讘讜止讚 诪讜止爪执讬讗执讬谉 讗侄转 讛指讗指讚指诐 诪执谉 讛指注讜止诇指诐' 讬讗讻诇 砖讜诐 讜讬讚讞谞讛 诪注诇讬讜 讜讬谞爪诇?
讜谞专讗讛 诇讬 讘住"讚 讻讬 讛砖讜诐 讘讟讘注讜 诪专讘讛 讛讝专注 讜讻讬讜谉 讚诪专讘讛 讛讝专注 讗讝 诪爪讚 讛讟讘注 诪注讜专专 转讗讜转 讛诪砖讙诇 讘讬讜转专 讜讛谞讛 讗诪专讜 专讘讜转讬谞讜 讝"诇 砖讗诪专 诪专讚讻讬 讛爪讚讬拽 注"讛 诇讗讞砖讜专讜砖 '讗讬谉 讛讗砖讛 诪转拽谞讬转 讗诇讗 讘讬专讱 讞讘专转讛' (诪讙讬诇讛 讬讘:) 讜爪专讬讱 诇讛讘讬谉 诇诪讛 讗诪专 '讘讬专讱' 讛讜讛 诇讬讛 诇诪讬诪专 '讗讬谉 讛讗砖讛 诪转拽谞讬转 讗诇讗 讘讞讘专转讛'? 讗讱 讛讻讜谞讛 讚讗祝 注诇 驻讬 讚诪谞讛讙讜 砖诇 注讜诇诐 讛讗砖讛 诪转拽谞讬转 诪谉 爪专转讛 讘讻诇 讚讘专, 注讬拽专 讛拽谞讗讛 诇讗 讬讛讬讛 诇讛 讗诇讗 诪爪讚 讛转砖诪讬砖 讜讛注讜谞讛 诪驻谞讬 砖讘讻诇 讛讚讘专讬诐 讛谉 转讻砖讬讟 讛谉 诪诇讘讜砖 讛谉 讗讻讬诇讛 讬讜讻诇 诇讛砖讜讜转诐 讝讛 讘讝讛 讘诇转讬 讛驻专砖 讻诇诇 讜讗诐 转转拽谞讗 诪爪讚 讛转讻砖讬讟讬谉 讜诇讘讜砖 讛讬讗 讬砖 诇讛 讻诪讜转讛 讜讘注转 砖诇讜讘砖转 爪专转讛 诇讜讘砖转 讙诐 讛讬讗 讜讻谉 讘讗讻讬诇讛 讜砖转讬讛 讘注转 砖讝讜 讗讜讻诇转 诪讗讻诇 讝讛 讙诐 讝讜 讗讜讻诇转 诪讗讻诇 讝讛 讜讻谉 讘讻诇 讚讘专 讜讚讘专 砖诇 讛谞讗讛 讜转注谞讜讙 诇讗 讬诪爪讗 讝讜 讬砖 诇讛 讜讝讜 讗讬谉 诇讛 讜诇诪讛 转转拽谞讗 讘讗诪转 讗诐 讗讬谉 诇爪专转讛 讬转专讜谉 注诇讬讛? 讜专拽 讘转砖诪讬砖 讜注讜谞讛 砖讛讜讗 砖讜讻讘 诇讬诇讛 讗讞转 讗爪诇 讝讜 讜诇讬诇讛 讗讞转 讗爪诇 讝讜 讛谞讛 讘专讗讜转讛 讻讬 讝讗转 讛诇讬诇讛 诪转注谞讙转 注诐 讘注诇讛 讜讛讜讗 驻讜专砖 诪诪谞讛, 讬砖 诇讛 拽谞讗讛 诪讚讘专 讝讛 砖讗讬谉 诇讛.
讜诇讻谉 讗诪专讛 诇讗讛 诇专讞诇 讛址诪职注址讟 拽址讞职转值旨讱职 讗侄转 讗执讬砖执讈讬 讜职诇指拽址讞址转 讙址旨诐 讗侄转 讚旨讜旨讚指讗值讬 讘职旨谞执讬 讜址转止旨讗诪侄专 专指讞值诇 诇指讻值谉 讬执砖职讈讻址旨讘 注执诪指旨讱职 讛址诇址旨讬职诇指讛 转址旨讞址转 讚旨讜旨讚指讗值讬 讘职谞值讱职 (讘专讗砖讬转 诇, 讟讜) 讜拽砖讗 诪讛 砖讬讬讻讜转 讬砖 诇讝讛 注诐 讛讚讜讚讗讬诐 讚讗讬谉 讛谞讗讛 讜注讜谞讙 讬砖 诇诇讗讛 诪谉 讛讚讜讚讗讬诐 讚讛讬讗 讗讬谞讛 爪专讬讻讛 诇讛诐 讜讗讬谉 诇讛 讞驻抓 讘讛诐?
讜驻专砖转讬 讘住"讚 讚讗祝 注诇 讙讘 讚讘讗诪转 讗讬谉 诇讗诪讜转讬谞讜 拽谞讗讛 讝讜 诪讝讜 讻诇诇 讜注讬拽专 注诐 讻诇 讝讛 讚讘专讛 注诪讛 诇讗讛 讘讚专讱 讘讚讬讞讜转 讻讗砖专 专讗讜讬 诇讚讘专 讛讗砖讛 注诐 爪专转讛 诪爪讚 讛拽谞讗讛 砖讬砖 诇讛 诪诪谞讛 讜讛讜讗 专爪讜谞讜 诇讜诪专 讛谉 讗诪转 讘讻诇 讛谞讗讛 讜注谞讙 砖讜讬诐 讗谞讞谞讜 讜讻诪讜 砖注讜砖讛 讗诇讬讱 讻谉 注讜砖讛 诇讬, 诪讻诇 诪拽讜诐 讘讛谞讗转 注讜谞讛 讜转砖诪讬砖 讗讬谉 讗谞讞谞讜 砖讜讬诐 讻讬 讘诇讬诇讛 讗砖专 讬砖讻讘 注诪讱 诇讗 讬砖讻讘 注诪讬! 讗讱 讝讗转 谞讞诪转讬 讻讬 诪讗讞专 砖讗谞讬 转诪讬讚 讟讛讜专讛 讘讬诪讬 注讬讘讜专 讜讘讬诪讬 讬谞讬拽讛 讜讗转 讗讬谉 诇讱 讛专讬讜谉 注诇 讻谉 讞爪讬讜 砖诇 讞讜讚砖 讗转 讟讛讜专讛 砖讬砖讻讘 注诪讱 讜讞爪讬讜 砖诇 讞讜讚砖 讗转 讬砖 诇讱 讬诪讬 专讗讬讛 讜讬诪讬 住驻讬专讛 砖讗讝 讛讜讗 讬砖讻讘 注诪讬 讘讝诪谉 砖讗讬 讗驻砖专 诇砖讻讘 注诪讱, 讗讱 讗诐 转拽讞讬 讚讜讚讗讬 讘谞讬 讜转转注讘专讬 注诇 讬讚诐 讛谞讛 讗转 讟讛讜专讛 讻诇 讛讬诪讬诐 讜讻诇 讝诪谉 砖讗转 讟讛讜专讛 诇讗 讬砖讻讘 注诪讬 讜诇讗 讬讘讗 讗爪诇讬 讜谞诪爪讗 讗讬谉 讗谞讬 砖讜讛 注诪讱 讘注讜谞讙 讝讛. 讜讻诇 讝讛 讘讚专讱 讘讚讬讞讜转 讚讘专讛 注诪讛 讻讗砖专 专讗讜讬 诇讚讘专 讛讗砖讛 注诐 爪专转讛 讗讱 讘讗诪转 讜讘讗诪讜谞讛 讛诐 讗讬谞诐 谞讞砖讘讬诐 爪专讜转 讝讜 讘讝讜!
讜诇讻谉 讗诪专 诪专讚讻讬 讛爪讚讬拽 注"讛 诇讗讞砖讜专讜砖 讗讬谉 讛讗砖讛 诪转拽谞讬转 讗诇讗 讘讬专讱 讞讘专转讛, 讗诪专 '讘讬专讱' 诇专诪讜讝 诇讜 注诇 讛转砖诪讬砖 讛诪转讬讬讞住 诇讬专讱 讜讻诪讜 砖讗诪专讜 专讘讜转讬谞讜 讝"诇 注诇 驻住讜拽 讜职谞指驻职诇指讛 讬职专值讻指讛旨 (讘诪讚讘专 讛, 讻讝) 讛讗诪讜专 讙讘讬 住讜讟讛 讻诇讜诪专 讗讬谉 拽谞讗讛 注爪诪讬转 讜讗诪讬转讬转 讗诇讗 诪爪讚 讛谞讗转 讛转砖诪讬砖 诪驻谞讬 讻讗砖专 讬砖讻讘 注诐 讝讜 讘诇讬诇讛 讝讜 转讛讬讛 讞讘专转讛 专拽谞讬转 诪谉 讛谞讗转 转砖诪讬砖 讘讗讜转讛 诇讬诇讛 讜诇讻谉 讬讛讬讛 诇讛 拽谞讗讛 注爪诪讬转.
诪讬讛讜 讙诐 拽谞讗讛 讝讜 讗驻砖专 诇注砖讜转 诇讛 转讬拽讜谉 砖讬砖讻讬讘 讗转 砖转讬讛诐 注诪讜 讘讞讚专 讗讞讚 讜讘讻诇 诇讬诇讛 讗砖专 讬砖诪砖 注诐 讝讜 讬砖诪砖 讙诐 注诐 讝讜 讜谞诪爪讗 砖讜讬诐 讛诐 讘讛谞讗讛 讝讜 讻讬 讛讜讗 拽诐 诪诪讟讛 砖诇 讝讜 讜讘讗 诇诪讟讛 砖诇 讝讜 讚砖转讬讛谉 讘住诪讬讻讜转 讗诇讬讜 讝讜 诪爪讚 讝讛 讜讝讜 诪爪讚 讝讛 讜讗讬谉 讻讗谉 拽谞讗讛 注爪诪讬转, 讗讱 讚讗 注拽讗 讚注诇 讛专讜讘 讗讬谉 诇讗讚诐 讻讞 诇注砖讜转 砖转讬 注讜谞讜转 诇讝讜 讜诇讝讜 讘诇讬诇讛 讗讞转 讻讬 诇讗 讬讻讜诇 诇讛讝专讬注 驻注诪讬诐 讗讘诇 讗诐 讬讗讻诇 砖讜诐 讛诪专讘讛 讗转 讛讝专注 转转注讜专专 讘讜 转讗讜转 讛诪砖讙诇 讜讬讜讻诇 诇拽讬讬诐 讘砖讜驻讬 砖转讬 注讜谞讜转 讘诇讬诇讛 讗讞转 讜诇讗 讗讻驻转 诇讜 讻诇讜诐 讜诪诪讬诇讗 诇讗 讬讛讬讛 拽谞讗讛 诇谞砖讬讜 讝讜 诪讝讜 讙诐 讘讚讘专 讛转砖诪讬砖 讻讬 砖转讬讛诐 讬转注谞讙讜 讘注讜谞讙 讛注讜谞讛 讘讗讜转讛 讛诇讬诇讛 讜讗讬谉 诇讗讞转 讬转专讜谉 注诇 讞讘专转讛 讻讚讬 砖转转拽谞讗.
讜诇讻谉 讬砖 讗讜诪专讬诐 注诇 讛砖讜诐 诪讻谞讬住 讗讛讘讛 讻诇讜诪专 讗讛讘转 讛诪砖讙诇 讻讬讜谉 讚诪专讘讛 讛讝专注 转转注讜专专 讘讗讚诐 讗讛讘转 讛诪砖讙诇 讘讬讜转专 讜讗讝 诪诪讬诇讗 诪住讬专 讛拽谞讗讛 诪讘讬谉 砖转讬 谞砖讬诐 砖讛诐 爪专讜转 讝讜 诇讝讜 讻讬 讘讝诪谉 讛拽讚诪讜谞讬诐 讛讬讜 专讜讘 讘谞讬 讗讚诐 专讙讬诇讬诐 诇讬砖讗 讗讬砖 讗讞讚 砖转讬 谞砖讬诐 讗讜 讬讜转专.
讜讘讝讛 谞转专抓 讘住"讚 注讜讚 讚拽讚讜拽 讗讞讚 砖讬砖 诇讛拽砖讜转 诇诪讛 转谞讗 拽诪讗 诇讗 诪谞讛 讛讗讬 讞诇讜拽讗 讚职诪址讻职谞执讬住 讗址讛植讘指讛 讜旨诪讜止爪执讬讗 讗侄转 讛址拽旨执谞职讗指讛 讜讘诪讗讬 驻诇讬讙 讘讝讛 注诐 讬砖 讗讜诪专讬诐? 讜讘讝讛 谞讬讞讗 讚转谞讗 拽诪讗 诪谞讛 讚讘专讬诐 讛砖讬讬讻讬诐 讘讻诇 讗讚诐 讗讱 讞诇讜拽讛 讝讜 讗讬谞讛 讗诇讗 讘讗讚诐 砖讬砖 诇讜 砖转讬 谞砖讬诐 讜诇驻讬 讝讛 讞诇讜拽讛 讝讜 讗讞转 讛讬讗 讜诇讗 砖转讬 讚讘专讬诐 讚讛注讬拽专 讛讜讗 诪讛 砖诪讜爪讬讗 讗讛讘讛 砖诇 讛诪砖讙诇 讝讜 讛讬讗 诪讻讞 砖诪专讘讛 讛讝专注 讜讚讘专 讝讛 谞讝讻专 讘讚讘专讬 转谞讗 拽诪讗 讜讗讬谞讜 讞讚讜砖 砖讻讘专 诪谞讛 转谞讗 拽诪讗 讘讻诇诇 讞诪砖讛 讚讘专讬诐 讚诪专讘讛 讛讝专注 谞诪爪讗 谞注砖讛 讘讬谉 讛讻诇 砖砖讛 讚讘专讬诐 讘砖讜诐. 讜谞专讗讛 诇讬 讘住"讚 砖讝讛 谞专诪讝 讘讗讜转讬讜转 砖讈讜旨诐 砖讛讜讗 砖诐 讜' 讻诇讜诪专 砖诐 讬砖 讜讗"讜 转讜注诇讬讜转.





驻谞讬 讬讛讜砖注

讘讗"讚 讜谞专讗讛 诇专"讬 讻讜' 讗讘诇 讛讻讗 诪讬讬专讬 砖讘讗 讘注诇 讛讚讘砖 讻讜' 注讻"诇. 讜讬诇"讚 讚讛诇砖讜谉 诇讗 诪砖诪注 讻谉 诪讚诇讗 谞拽讟 讚讜诪讬讗 讚讗讬谞讱 讚讛转诐 拽转谞讬 讝讛 讬讜专讚 诇转讜讱 砖讚讛 讞讘讬专讜 讜讻讜' 诇讛爪讬诇 谞讞讬诇 砖诇讜 讜讛讻讗 拽转谞讬 讗讬驻讻讗 讝讛 砖讜驻讱 讬讬谞讜 讜诪爪讬诇 讚讜讘砖谞讜 砖诇 讞讘讬专讜 讜注讜讚 讚讛转诐 拽转谞讬 讜谞讜转谉 诇讜 讚诪讬 砖讜讻讜 讜讛讻讗 拽转谞讬 讜谞讜讟诇 讚诪讬 讬讬谞讜 诪讻诇 讝讛 谞专讗讛 讚讛讗讬 转拽谞转讗 诇讗讬讚讱 讙讬住讗 讜诇讜诇讬 讚讘专讬讛诐 讛讬讛 谞专讗讛 讚讜讚讗讬 讛讗讬 转拽谞转讗 诇讗 讚诪讬讗 诇讛讬讗讱 讚讘砖诇诪讗 讙讘讬 谞讞讬诇 讛讜爪专讱 诇转拽谉 砖讛专砖讜转 诇讘注诇 讛谞讞讬诇 诇拽爪讜抓 讜诇讬转谉 讚诪讬诐 讚讗讬 诇讗讜 转拽谞转讗 讛讜讬 诪爪讬 讛诇讛 诇注讻讘 讻讬讜谉 讚砖讘讞 拽专拽注 讛讜讗 讜诇讗 砖讬讬讱 诇拽谞讜转讜 讘讚诪讬诐. 讗讘诇 讛讻讗 讘讬讬谉 讜讚讘砖 讗诐 专讜爪讛 讘注诇 讛讚讘砖 诇讬转谉 讚诪讬 讛讬讬谉 诪讛讬讻讗 转讬转讬 讚诇讗 讚讘讻讛"讙 讻讜驻讬谉 注诇 诪讚转 住讚讜诐 讜诪讛"讟 讙讜驻讗 诪爪讬谞讜 讚诇讗 驻诇讬讙讬 讞讻诪讬诐 讜专"讬 讘谞讜 砖诇 专"讬 诇拽诪谉 讘驻专拽 讛讙讜讝诇 讗讬 拽讜爪抓 讘注"讻 讗诇讗 讘谞讞讬诇 诇讞讜讚 讗讘诇 诇讗 讘讬讬谉 讜讚讘砖 讚谞拽讟 讘住讬驻讗 讜诇驻"讝 注"讻 讚转拽谞转讗 讚讛讻讗 讘讬讬谉 讜讚讘砖 讛讬讬谞讜 诇讗讬讚讱 讙讬住讗 砖讗诐 讛爪讬诇 讘注诇 讛讬讬谉 诪注爪诪讜 谞讜讟诇 讚诪讬 讛讬讬谉 讘注"讻 砖诇 讘注诇 讛讚讘砖 讜讛讗 讚诇讗 诪爪讬 诇诪讬诪专 讗谞讬 讛讬讬转讬 讚讜讞拽 讜诪爪讬诇 讻讚诪砖诪注 诇拽诪谉 讘驻' 讛讙讜讝诇 讚诪讛"讟 讗讬谉 诇讜 讗诇讗 砖讻专讜 讬"诇 讚讛转诐 讗讬讬专讬 砖讘注诇 讛讚讘砖 注讜诪讚 砖诐 讚讛讻讬 诪砖诪注 诇讬砖谞讗 讝讛 讘讗 讘讚讜讘砖讜 讜讗"讻 讜讚讗讬 诇讗 诪爪讬 讘注诇 讛讬讬谉 诇讻讜驻讜 诇讬转谉 诇讜 讚诪讬 讛讬讬谉 诪讚诇讗 讛转谞讛 讘注诇 讛讚讘砖 讘驻讬专讜砖 转爪讬诇 讚讜讘砖讬 讜讗谞讬 讗转谉 诇讱 讚诪讬 讬讬谞讱 讗注"讻 砖讗讬谞讜 专讜爪讛 诇讬转谉 讻"讻 讚诪讬诐 讻讬讜谉 砖讗驻砖专 诇讜 诇讚讞讜拽 讜诇讛爪讬诇 讘注谞讬谉 讗讞专 讗讘诇 讛讻讗 讗讬讬专讬 砖讘注诇 讛讚讘砖 讗讬谞讜 砖诐 讗诇讗 讘注诇 讛讬讬谉 注讜砖讛 诪注爪诪讜 诇讻讱 谞讜讟诇 讻诇 讚诪讬 讬讬谞讜 讚讛"诇 讻讗讬诇讜 讛转谞讛 讜诇讗 诪爪讬 讛诇讛 诇诪讬诪专 讗讬诇讜 讛讬讬转讬 砖诐 讛讬讬转讬 讚讜讞拽 讜诪爪讬诇 讻讬讜谉 砖住讜祝 住讜祝 诇讗 讛讬讛 砖诐 讜诇讜诇讬 讛爪诇转 讘注诇 讛讬讬谉 讛讬讛 讛讜诇讱 诇讗讬讘讜讚 讻谞"诇 诇讞诇拽 讜讘讜讚讗讬 住讘专讗 谞讻讜谞讛 讛讬讗 讜讬砖 诇讛讘讬讗 讛专讘讛 专讗讬讜转 讜讘讬讜转专 讚诪诇砖讜谉 讛转讜住驻讜转 注爪诪诐 讬砖 诇讚拽讚拽 讻谉 诇转讬专讜爪诐 讛专讗砖讜谉 诇注讬诇 讚祝 谞"讞 住讜祝 讚"讛 诪讘专讬讞 讗专讬 注诇 拽讜砖讬讗 讚砖讟祝 谞讛专 讞诪讜专讜 注"砖 讗讘诇 诪讛 讗注砖讛 砖讛拽讚诪讜谞讬诐 诇讗 讞讬诇拽讜 讘讻讱 讜讚讜"拽:


转讜住驻讜转 讘讚"讛 讻讚讬 砖诇讗 讬诇讬谞讜 讜讻讜' 讜讗注驻"讬 砖注诇讛 讘讛砖讻诪讛 讻讚讻转讬讘 讜注诇讬转 讘讘讜拽专 注讻"诇. 讛讗 讚诇讗 诪讬讬转讬 诪诪讗讬 讚讗诪专讬谞谉 讘砖讘转 诪砖讛 讘讛砖讻诪讛 注诇讛 讜讘讛砖讻诪讛 讬专讚 讜诪讬讬转讬 诪拽专讗 讗讞专讬谞讗 讚讛转诐 讚讜拽讗 讘注诇讬讛 讜讬专讬讚讛 砖诇讗 诇爪讜专讱 拽讘诇转 讛转讜专讛 讗讬讬专讬 诪专"讞 住讬讜谉 注讚 讝' 讘讜 讜讻谉 诪爪讗转讬 诇讛讚讬讗 讘讬驻"转 驻' 转砖讗 讜转讚注 讚讛转诐 讗讬讬专讬 讚讜拽讗 讘讛砖讻诪讛 诪诪砖 讜讛讗 诇讗 讗转讗 讗诇讗 诇诪注讟 讛诇讬诇讜转 讗讘诇 讘讬讜诐 讗讬谉 拽驻讬讚讗 诇讛砖讻诪讛 讚讜拽讗 讻诪讜 砖讬转讘讗专 讜注讜讚 讚讛讻讗 诪砖诪注 讚讬专讬讚讜转 讜讚讗讬 讬讻讜诇讬诐 诇讛讬讜转 讘诇讬诇讛 讻诪讜 砖讬转讘讗专 讙"讻 讘住诪讜讱:


讘讗"讚 讜诇讗 转诪爪讗 讻"讗 诪' 讬讜诐 讞住讬专讬诐 诇讬诇讛 注讻"诇. 驻讬' 讚讻砖转讞砖讜讘 砖讬讜诐 讛注诇讬讛 讛讬讛 讘讬讜诐 讛' 诇讗 转诪爪讗 讛讬专讬讚讛 讘讬讜诐 讘' 讗诐 诇讗 砖谞讗诪专 讚讬讜诐 讘' 讛讜讗 讬讜诐 讛诪' 注爪诪讜 讜讗"讻 诇讬讻讗 讗诇讗 诇"讟 诇讬诇讜转 讜讗讬谉 诇讛拽驻讬讚 注诇 讬讜诐 讛诪' 讘注爪诪讜 砖注讜诇讛 诪谉 讛诪谞讬谉 讚住"诇 诇转讜住驻讜转 讚诇注讜诇诐 讬讜诐 注诇讬讛 注讜诇讛 诪谉 讛诪谞讬谉 讜讻谉 讬讜诐 讛讬专讬讚讛 讜讻诪讜 砖讬转讘讗专 讘住诪讜讱 讜注讬讬谉 讘转讜住驻讜转 讚砖讘转 驻专"注:


讘讗"讚 讜讗"转 讘砖诇诪讗 诇专"讬 讜讻讜' 讗讘诇 诇专讘谞谉 讜讻讜' 讗诐 诇讗 谞讗诪专 讚专讘谞谉 讜讻讜' 讜讘讜 讘讬讜诐 注诇讛 讜讻讜' 讗讜 谞讗诪专 砖讻"讟 讘讗讘 讬专讚 讜讻讜' 讜谞讗诪专 砖讛讬讛 讗讘 讞住专 注讻"诇. 谞专讗讛 讚诪讛 砖讻转讘讜 讗讜 谞讗诪专 砖讻"讟 讘讗讘 讬专讚 诇讗 拽讗讬 讗诪"砖 砖注诇讛 讘讬讜诐 讛讬"讝 注爪诪讜 讗诇讗 诇驻"讝 谞讗诪专 讚讘讬"讞 注诇讛 讜讬专讚 讘讻"讟 讜讞讝专 讜注诇讛 讘讜 讘讬讜诐 注爪诪讜 讗讘诇 诪讛 砖驻讬专砖讜 讜谞讗诪专 砖讛讬讛 讗讘 讞住专 讞讜讝专 讙"讻 讗祝 诇诪"砖 砖注诇讛 讘讬"讝 注爪诪讜 讜讬专讚 讘讻"讞 讜注诇讛 讘讻"讟 砖讛专讬 诪讬讜诐 注诇讬讛 讚讻"讟 注讚 讬讜讛"讻 诇讗 转诪爪讗 诪' 讬讜诐 讗诐 诇讗 砖讛讬讛 讗讘 讞住专 讻"讝 驻砖讜讟 诪讬讛讜 诪"砖 讚讘讬"讝 砖专祝 讛注讙诇 讻讜' 讜讘讜 讘讬讜诐 注诇讛 讛讜讗 转讬诪讗 讙讚讜诇 讚诪拽专讗 诪诇讗 讛讜讗 讗讞专 砖砖专祝 讛注讙诇 讜讚谉 讛讞讜讟讗讬诐 讻转讬讘 讜讬讛讬 诪诪讞专转 讜讬讗诪专 诪砖讛 讗注诇讛 讗诇 讛' 讜讙讜' 讜讗"诇 讚讛转讜住驻讜转 讗讝诇讬 诇砖讬讟转讬讬讛讜 讘诪住' 砖讘转 讚讬讜诐 注诇讬讛 注讜诇讛 诪谉 讛诪谞讬谉 讜讗"讻 砖诇诪讜 诪' 讬讜诐 讘讟"讝 讘转诪讜讝 讜讗"讻 讬讗诪专讜 讚讘讗诪转 讬专讚 诪砖讛 讘讟"讝 讗诇讗 砖讛讟注讜转 讛讬讛 讘讬讜诐 讛诪注讜谞谉 讘讬谉 砖砖 诇砖讘注 讜讗"讻 讬驻专砖讜 讜讬讛讬 诪诪讞专转 诇诪讞专转 专讚转讜 诪谉 讛讛专 讜讛讬讬谞讜 讘讬"讝 讗讘诇 讝讛 讗"讗 讚讗祝 注诇 讙讘 砖注砖讜 讛注讙诇 讘讟"讝 诇讗 拽诪讜 诇爪讞拽 注讚 讬讜诐 讛诪讞专转 讜诪拽专讗 诪诇讗 讛讜讗 讜讗讞"讻 讗诪专 讛拽讘"讛 诇诪砖讛 诇讱 专讚 讻讜' 住专讜 诪讛专 讜讬砖转讞讜讜 讜讬讝讘讞讜 讜讻砖讬专讚 砖诪注 拽讜诇 注谞讜转 讘诪讞谞讛 讜讗"讻 诪砖诪注 诇讛讚讬讗 砖讬专讬讚转讜 讛讬讛 讘讬"讝 讜注"讻 讜讬讛讬 诪诪讞专转 讛讬讬谞讜 讘讬"讞 讜讘讚讜讞拽 讬砖 诇讬讬砖讘 讚诇驻"讝 讬转驻专砖 讜讬讛讬 诪诪讞专转 诪诪讞专转 讞讟讗 讜讛讬讬谞讜 注砖讬讬转 讛注讙诇 讜讻谉 讬砖 诇讛拽砖讜转 注诪"砖 讗讜 谞讗诪专 讚讘讻"讟 讬专讚 讜驻住诇 诇讜讞讜转 讜讘讜 讘讬讜诐 注诇讛 砖讙"讝 诪谉 讛转讬诪讛 砖讛专讬 诪爪讬谞讜 砖讗诪专 讛拽讘"讛 诇诪砖讛 驻住诇 诇讱 讜讻讜' 讜讛讬讛 谞讻讜谉 诇讘拽专 讜讻谉 注砖讛 砖驻住诇 讛诇讜讞讜转 讜讗讞"讻 讻' 讜讬砖讻诐 诪砖讛 讘讘讜拽专 讗"讻 诪砖诪注 讚驻住讬诇转 讛诇讜讞讜转 讛讬讛 拽讜讚诐 诇讝讛 讜讗讬讱 讻转讘讜 砖讛讬专讬讚讛 讜驻住讬诇转 讛诇讜讞讜转 讜讛注诇讬讛 注诐 讛诇讜讞讜转 讛讻诇 讛讬讛 讘讬讜诐 讗讞讚 诪讬讛讜 讬砖 诇讬讬砖讘 讚讬专讚 讘诇讬诇 讻"讟 讜驻住诇 讛诇讜讞讜转 讜讛砖讻讬诐 讜注诇讛 讜讻讘专 讻转讘转讬 讚讬专讬讚讛 讛讬讛 讬讻讜诇 诇讛讬讜转 讗祝 讘诇讬诇讛 讜讗祝 注诇 讙讘 讚诇讬诇 讻"讟 讛讬转讛 诇讬诇讛 砖讛砖诇讬诪讛 诇诪' 讛诇讬诇讜转 讚讘讬"讞 讘讛砖讻诪讛 注诇讛 讗讬谉 诇讛拽驻讬讚 讘讝讛 讻讬讜谉 砖讛讬讛 诪拽爪转 讛诇讬诇讛 讜诇讬诇 讛讬专讬讚讛 注讜诇讛 诪谉 讛诪谞讬谉 讻诪"砖 诇注讬诇 讘讬讜诐 讛诪' 砖诇 讬讛"讻. 讜讘讝讛 谞转讬讬砖讘 诪讛 砖讚拽讚拽讜 讛转讜住驻讜转 诇讻转讜讘 讘转讞讬诇转 讛转讬专讜抓 讜讘讬讜诐 讻"讞 讘讗讘 讬专讚 讘讛砖讻诪讛 讜诇讻讗讜专讛 讛诇' 转诪讜讛 讚诇诪讛 诇讗 讻转讘讜 讻谉 讘讻诇 讛讬专讬讚讜转 砖讘讝讛 讛讚讬讘讜专 讗讘诇 诇驻诪"砖 讗"砖 讚诇驻讬 砖讘转讬专讜爪诐 讛砖谞讬 讚讘讻"讟 讬专讚 讜注诇讛 爪"诇 讚讛讬专讬讚讛 讛讬转讛 讘诇讬诇讛 讻讚讬 诇讬讬砖讘 诇砖讜谉 讛诪拽专讗 讜讛讬讛 谞讻讜谉 诇讘讜拽专 讗讘诇 诇诪"砖 注讻砖讬讜 讚讘讻"讞 讬专讚 讜讘讻"讟 注诇讛 注"讻 讗"讗 诇讜诪专 讚讘诇讬诇 讻"讞 讬专讚 讜注诇讛 讘讛砖讻诪讛 讚讻"讟 讚讛讬讛 谞讻讜谉 诇讘讜拽专 讘讜拽专 专讗砖讜谉 诪砖诪注 讜注讜讚 讚讝专讬讝讬谉 诪拽讚讬诪讬谉 诇诪爪讜转 诇讻谉 讚拽讚拽讜 讚讘讗诪转 讬专讚 讘讛砖讻诪讛 讚讻"讞 讜讻转讘讜 讘讛砖讻诪讛 诇讗驻讜拽讬 讛诇讬诇讛 砖诇驻谞讬' 讻诪"砖 砖讝讛 讚拽讚讜拽 讻诇 讛砖讻诪讜转 讛讗诪讜专讬诐 讻讗谉. 讜注讬"诇 讻讬讜谉 讚讘转讬专讜爪诐 注讻砖讬讜 讚讘讬讜诐 讬"讝 讬专讚 讜讘讜 讘讬讜诐 注诇讛 注"讻 讚讬讜诐 讛注诇讬' 砖诇 讬"讝 诇讗 讛讬讛 诪谉 讛诪谞讬谉 讚讗祝 注诇 讙讘 讚讻诇 讬诪讬 讛注诇讬讛 诪谉 讛诪谞讬谉 砖讗谞讬 讛讻讗 砖讗讜转讜 讬讜诐 讘注爪诪讜 谞讞砖讘 诇诪' 讬讜诐 讛专讗砖讜谞讬诐 讚讗祝 注诇 讙讘 讚诇驻讬' 讛转讜住驻讜转 讚砖讘转 砖诇诪讜 诪' 讬讜诐 讘讟"讝 讘转诪讜讝 诪"诪 诪讚诇讗 讬专讚 注讚 诇诪讞专转 注"讻 讛讬讬谞讜 讻讚讬 诇讛砖诇讬诐 讛诇讬诇讜转 讜注讜讚 讛诪转讬谉 讙"讻 砖砖 砖注讜转 砖讛专讬 讗诪专 诇讛诐 住讜祝 诪' 讘转讞讬诇转 砖砖 讗谞讬 讘讗 讜讛讬讬谞讜 注"讻 砖转砖诇诪讜 诪谞讬谉 讛讬诪讬诐 讜讛诇讬诇讜转 诪砖注讛 诇砖注讛 讚讜拽讗 讜谞讗诪专 砖注诇讬讬转 讜' 讘住讬讜谉 讛讬讛 讙"讻 讘转讞讬诇转 砖砖 讜讗"讻 诪讜讻讞 诪讻诇 讝讛 砖讬讜诐 讬"讝 讛砖诇讬诐 诪谞讬谉 诪' 讬讜诐 讛专讗砖讜谞讬诐 讜讗"讻 诇讗 砖讬讬讱 诇诪谞讜转讜 注诐 讛讗诪爪注讬讜转 注讚 诇讬诇 讬"讞 讜讗"讻 诇讗 讛讬讛 讬讻讜诇 诇讬专讚 讘讻"讞 讚讗"讻 讞住专 诇讛讜 诪谞讬谉 讛讬诪讬诐 讚诇讬讻讗 讗诇讗 诇"讟 诇讻讱 讚拽讚拽讜 诇讻转讜讘 砖讬专讚 讘讛砖讻诪转 讻"讞 讜讗"讻 讬讜诐 讛讬专讬讚讛 注爪诪讜 讛砖诇讬诐 讛诪谞讬谉 讻诪"砖 讘住诪讜讱 讜讚讜"拽 讻讬 谞讻讜谉 讛讜讗 诇注谞"讚 诇讬讬砖讘 诇砖讜谉 讛转讜住驻讜转:


讘讗"讚 讗讘诇 诇驻讬 诪讚专砖 转谞讞讜诪讗 讜讻讜' 讜谞诪爪讗 讬讜诐 注诇讬讛 砖诇 诪' 讗讞专讜谞讬诐 讘讗讞讚 讘讗诇讜诇 诇讗 讬讘讗 讘讛' 诇讗 诇专讘谞谉 讜诇讗 诇专' 讬讜住讬 注讻"诇. 讜讛拽砖讛 诪讛专砖"讗 诪讬 讛讻专讬讞诐 诇讝讛 讜诇诪讛 诇讗 谞讗诪专 砖讬专讚 讘诇' 讘讗讘 讜注诇讛 讘讜 讘讬讜诐 注爪诪讜 讻诪"砖 诇注讬诇 讘讬讜诐 讻"讟 注爪诪讜 讜诪讗讬 砖谞讗. 讜讛讬讛 谞"诇 诇讬讬砖讘 讚诇驻讬 讛诪讚专砖 讗"讗 诇驻专砖 讻谉 诪砖讜诐 讚拽砖讬讗 诪谞"诇 诇转谞讞讜诪讗 诇讛专讞讬拽 讬讜诐 讛注诇讬讛 诪讬讜诐 讬专讬讚讛 讚讬"讝 讘转诪讜讝 砖谞讬 讬诪讬诐 讜诇诪讛 诇讗 谞讗诪专 讚讘讬讜诐 讛讬"讞 砖砖专祝 讛注讙诇 讘讜 讘讬讜诐 注诇讛 讗注"讻 讚住"诇 砖讻诇 注诇讬讜转 讛讬讛 讚讜拽讗 讘讛砖讻诪讛 诪诪砖 砖讗讬谉 拽讜讚诐 诇讜 讻讚专讱 讛讝专讬讝讬谉 讜讗"讻 讗"讗 诇讜诪专 讚讘讬"讞 砖专祝 讛注讙诇 讜讚谉 讛讞讜讟讗讬诐 讚讗"讻 讘讟诇转 讚讬谉 讛砖讻诪讛 讜讗"讻 诪讛"讟 讙讜驻讗 讗"讗 诇讜诪专 讗诇讬讘讗 讚转谞讞讜诪讗 砖讘讬讜诐 砖诇砖讬诐 讬专讚 讜讘讜 讘讬讜诐 注诇讛 讚讗"讻 诇讗 讛讬转讛 注诇讬讛 讘讛砖讻诪讛. 讜讗讞专 讻转讘讬 讝讗转 诪爪讗转讬 讻谉 讘讞讻诪转 砖诇诪讛 驻' 专"注 讘砖讬谞讜讬 拽爪转 讜讛谞讗谞讬 诪讗讚. 讗讘诇 讘讗诪转 讗讬谉 讛讚讘专讬诐 诪讜讻专讞讬谉 讚诪讗谉 讬讬诪专 讚讟注诪讗 讚转谞讞讜诪讗 诪砖讜诐 讛砖讻诪讛 诪诪砖 讚讬"诇 诪讛 砖讛专讞讬拽 讬讜诐 讛注诇讬讛 诪讬讜诐 讛砖专讬驻讛 讜讛专讬讙转 讛讞讜讟讗讬诐 讛讬讬谞讜 诪砖讜诐 讚讛讻讬 诪砖诪注 诇讬讛 诇讬砖谞讗 讚拽专讗 讜讬讛讬 诪诪讞专转 讜讻诪"砖 讜讗"诇 讚讗讻转讬 谞讗诪专 讚诇诪讗 砖专讬驻转 讛注讙诇 讛讬转讛 讘讬讜诐 讛讬专讬讚讛 讚讛讬讬谞讜 讘讬"讝 讜注诇讬讛 诪诪讞专转 讘讬"讞 讜讝讛 诇讗 讬转讜专抓 讗诐 谞讗诪专 讚住"诇 讚讛砖讻诪讛 讚讜拽讗 讚讗讻转讬 讬"诇 讻谉 讜讝讛 讬砖 诇讬讬砖讘 讘讚讜讞拽 讗诇讗 拽砖讛 注讜讚 讗祝 讗讬 诪讛"讟 讛专讞讬拽 讛注诇讬讛 诪讬讜诐 讛砖专讬驻讛 诪砖讜诐 讚讛砖讻诪讛 讚讜拽讗 讛讬讬谞讜 讚讜拽讗 讛转诐 讚砖专讬驻转 讛注讙诇 讛讬转讛 讘讬讜诐 讗讘诇 讛讻讗 讬"诇 砖讬专讚 讘诇讬诇 砖诇砖讬诐 讘讗讘 讜驻住诇 讛诇讜讞讜转 讜讛砖讻讬诐 讜注诇讛 讚讘诇讗"讛 爪"诇 讻讛"讙 讘讬讜诐 讻"讟 注爪诪讜 诪砖讜诐 诇讬砖谞讗 讚拽专讗 讚讜讛讬讛 谞讻讜谉 诇讘讜拽专 讻诪"砖 讜讗"讻 拽讜砖讬讬转 诪讛专砖"讗 爪"注. 讜注讬讬谉 讘专讗"诐 驻' 转砖讗 讜驻' 注拽讘 讜讘讬驻"转 驻' 转砖讗 讘讗专讬讻讜转 诪讬讛讜 诪讛 砖讻转讘讜 诇讬讬砖讘 诇砖讜谉 专砖"讬 讚诪住讻转 砖讘转 诪住讜讙讬讗 讚讬讜诪讗 讜讛拽砖讜 注诇 住讜讙讬转 讛转讜住驻讜转 讚讛讻讗 讜诪诪住讻转 砖讘转 讘诪讗讬 讚讗诪专讬谞谉 讘驻专拽 讘转专讗 讚转注谞讬转 讚转诪讜讝 讚讛讗讬 砖转讗 诪诇讗 讛讜讬 注讬讬谉 讘讚讘专讬讛诐 讘讗专讬讻讜转 讜转诪讛谞讬 注诇 砖谞讬 讙讚讜诇讬 讛讚讜专 讗讬讱 讬爪讗讛 讻砖讙讙讛 诪诇驻谞讬讛诐 讚住讜讙讬讗 讚转注谞讬转 讗讬讬专讬 诪砖谞讛 砖谞讬讛 砖诇 砖讬诇讜讞 诪专讙诇讬诐 讜讛讻讗 讘讻讜诇讛 住讜讙讬讗 讗讬讬专讬 诪砖谞讛 专讗砖讜谞讛 拽讜讚诐 讛拽诪转 讛诪砖讻谉 讜讗讬谉 诇讛讗专讬讱 讬讜转专. 讜注诐 讻诇 讝讛 诪爪讗转讬 诪拽讜诐 诇讬讬砖讘 拽讜砖讬转 诪讛专砖"讗 讚诇注讬诇 讜讛讬讬谞讜 诪砖讜诐 讚拽砖讬讗 注诇 讚讘专讬 转谞讞讜诪讗 诪谞"诇 讚诪砖讛 砖专祝 讛注讙诇 讜讚谉 讛讞讜讟讗讬诐 讘讬"讞 讚诇诪讗 讘讬"讝 讗注"讻 讚住"诇 讘讛讻专讞 讚诪砖讛 诇讗 讬专讚 注讚 讬"讝 诇注转 注专讘 讚讛讻讬 诪砖诪注 拽专讗讬 诇驻讬 砖讛诪' 讬讜诐 诇讗 谞砖诇诪讜 注讚 转讞讬诇转 砖砖 讻诪讜 砖讗诪专 诇讛诐 讜讗讝 谞转谉 诇讜 讛拽讘"讛 讛诇讜讞讜转 讻讚讻转讬讘 讜讬讛讬 诪拽抓 诪' 讬讜诐 讜讻讜' 谞转谉 讗诇讬 讗转 诇讜讞讜转 讛讘专讬转 讜讗讞"讻 讗诪专 诇讜 诇讱 专讚 讜讛专讘讛 诪砖讛 讘转驻讬诇讛 讻诪讜 砖讚专砖讜 讞讝"诇 砖注诪讚 讘转驻讬诇讛 注讚 砖讗讞讝讜 讗讞讬诇讜 讜讗"讻 诇讗 讬专讚 注讚 住诪讜讱 诇注专讘 讜诪诪讬诇讗 住讜讘专 讛转谞讞讜诪讗 砖诇讗 讛讬讛 砖讛讜转 讘讬讜诐 注讜讚 诇砖专讜祝 讛注讙诇 注讚 讗砖专 讚拽 讜诇讛砖拽讜转 讻诇 讛注讚讛 诇讘讜讚拽谉 讻住讜讟讜转 讜诇讚讜谞谉 讘讗讜转讜 讬讜诐. 讗"讜 砖讻诇 讝讛 讛讬讛 讘讬"讞 讜诪讚讻转讬讘 讗讞"讝 讜讬讛讬 诪诪讞专转 注"讻 砖注诇讛 讘讬"讟 讗诇讗 讚讛讬讗 讙讜驻讗 转拽砖讛 讚诇诪讗 诇注讜诇诐 讛拽讘"讛 诪住专 诇讜 讛诇讜讞讜转 讘讟"讝 讘转诪讜讝 砖讘讗讜转讜 讬讜诐 砖诇诪讜 讛诪' 讬讜诐 讻讚注转 讛转讜住驻讜转 讘诪住讻转 砖讘转 砖讬讜诐 注诇讬讛 注讜诇讛 诪谉 讛诪谞讬谉 讜讗"讻 讘讟"讝 讗诪专 诇讜 诇讱 专讚 讗诇讗 砖讛专讘讛 讘转驻诇讛 讜诇讗 讬专讚 注讚 讬"讝 讘讛砖讻诪讛 讜讻谉 讚注转 讛讬驻"转 讜诪讛 砖讗诪专 诇讛诐 诇讘讗 讘转讞讬诇转 砖砖 讛讬讬谞讜 诇驻讬 诪讛 砖讛讬讛 住讘讜专 诇讬专讚 讘讟"讝 讜讗"讻 砖讬专讚 讘讬"讝 讘讛砖讻诪讛 讗讻转讬 讗讬诪讗 诇讱 砖讘讗讜转讜 讬讜诐 砖专祝 讛注讙诇 讜讚谉 讛讞讜讟讗讬诐 讜诪讚诇讗 驻讬专砖 讛转谞讞讜诪讗 讻谉 注"讻 砖住讜讘专 讻讚注转 专砖"讬 讚讘讗诪转 讬讜诐 注诇讬讛 讗讬谞讜 注讜诇讛 诪谉 讛诪谞讬谉 讜诪诪讬诇讗 诇讗 砖诇诪讜 诪' 讬讜诐 注讚 讬"讝 讘转诪讜讝 讜讗讝 拽讬讘诇 讛诇讜讞讜转 讻诪"砖. 讗讜 谞讗诪专 讚讗祝 注诇 讙讘 讚讬讜诐 注诇讬讛 注讜诇讛 诪谉 讛诪谞讬谉 诪"诪 讛讬讛 爪专讬讱 诇讛砖诇讬诐 诪' 讬讜诐 诪砖注讛 诇砖注讛 讚讜拽讗 讻诪"砖 诇注讬诇 讜讻"讻 专砖"讬 讘讬讜诪讗 谞诪爪讗 诇驻"讝 讚诪讛"讟 讙讜驻讗 讗"讗 诇讜诪专 讚诪砖讛 讬专讚 讘诇讬诇 砖诇砖讬诐 讘讗讘 讜注诇讛 讘讜 讘讬讜诐 注爪诪讜 讚讻讬讜谉 讚诇讚讬讚讬讛 注诇讛 讘讬"讟 讜讗讬 住"诇 讚讬讜诐 讛注诇讬讛 讗讬谞讛 注讜诇讛 诪谉 讛诪谞讬谉 讗"讻 转转讞讬诇 诇诪谞讜转 诪讬讜诐 讛注砖专讬诐 讜诇讗 讬讻讜诇 诇讬专讚 讘诇讬诇 砖诇砖讬诐 讚讗讻转讬 诇讗 砖诇诪讜 诪' 讬讜诐 讜讗"谞 住"诇 讚讬讜诐 注诇讬讛 注讜诇讛 诪谉 讛诪谞讬谉 讗诇讗 讚诪' 讬讜诐 爪专讬讻讬谉 诇讛讬讜转 诪砖注讛 诇砖注讛 讚讜拽讗 讗讻转讬 诇讗 讛讬讛 讬讻讜诇 诇讬专讚 讘诇讬诇 砖诇砖讬诐 砖讛专讬 注诇讬讬转 讬"讟 注"讻 讘讛砖讻诪讛 讛讬转讛 讜讗"讻 注"讻 爪"诇 砖诇讗 讬专讚 注讚 讬讜诐 诇' 讘讛砖讻诪讛 讜讗"讻 讗"讗 诇讜诪专 砖讘讗讜转讜 讬讜诐 驻住诇 讛诇讜讞讜转 讜注诇讛 讚讛讗 讻转讬讘 讜讬驻住讜诇 讻讜' 讜讬砖讻诐 讘讘讜拽专 讗注"讻 讚讛讬讬谞讜 讘讘讜拽专 讚诇"讗 讚讛讬讬谞讜 专"讞 讗诇讜诇 讗"讻 诪拽砖讜 讛转讜住驻讜转 砖驻讬专 讗讘诇 诇注讬诇 砖讻转讘讜 砖讬专讚 讘讻"讟 讜注"讻 讛讬讬谞讜 讘诇讬诇讛 讻诪"砖 讜注诇讛 讘讜 讘讬讜诐 注爪诪讜 讛讬讬谞讜 诇砖讬讟转诐 讚砖讘转 讚讬讜诐 注诇讬讛 注讜诇讛 诪谉 讛诪谞讬谉 讜讗"讻 砖诇诪讜 诪' 讬讜诐 注诐 讛诇讬诇讜转 讘诇讬诇 讻"讟 讚诪拽爪转 讛诇讬诇讛 讻讻讜诇讛 讜诪诪讬诇讗 讗驻砖专 讚诪' 讬讜诐 讗讬谞谉 爪专讬讻讬谉 诇讛讬讜转 诪砖注讛 诇砖注讛 讚诪拽爪转 讛讬讜诐 讻讻讜诇讜 讜诪讛 砖诇讗 讬专讚 讘讟"讝 讘转诪讜讝 诇讗讞专 砖砖 讛讬讬谞讜 诪砖讜诐 砖讘转讜讱 讻讱 讟注讜 讘注讙诇 讜讛讜爪专讱 诇讛专讘讜转 讘转驻讬诇讛 讻住讘专转 讬驻"转 讜讚讜拽 讛讬讟讘 讻讬 谞讻讜谉 讛讜讗 诇注谞"讚:

